രക്തധമനികള് മുറിഞ്ഞുപോയി,മരണം രക്തം വാര്ന്ന് കൊലപാതകം അഭിനയിച്ച് കാണിച്ച് അഭിഷേക് കഴുത്തില് ആഴത്തിലും വീതിയിലുമേറ്റ മുറിവാണ് നിഥിന മോളുടെ മരണത്തിന് കാരണമെന്ന് പോസ്റ്റ് മോര്ട്ടം റിപ്പോര്ട്ട്. ധമനികള് മുറിഞ്ഞ് പെട്ടെന്ന് രക്തം വാര്ന്നതാണ് മരണകാരണമായതെന്നും റിപ്പോര്ട്ടില് സൂചിപ്പിക്കുന്നു. ചേര്ത്തുപിടിച്ച് കഴുത്തറുത്തതിനാലാണ് ആഴത്തിലുള്ള മുറിവുണ്ടായതും അമിതരക്തസ്രാവമുണ്ടായതുമെന്ന് പോസ്റ്റ്മോര്ട്ടം നടത്തിയ ഫോറന്സിക് സര്ജന്മാരുടെ തലവന് പറഞ്ഞു.കോട്ടയം മെഡിക്കല് കോളേജില് വച്ചായിരുന്നു നിഥിനയുടെ പോസ്റ്റ്മോര്ട്ടം നടത്തിയത്. കോട്ടയം മെഡിക്കല് കോളജ് ആശുപത്രിയിലാണ് നിതിനയുടെ മൃതദേഹം പോസ്റ്റ്മോര്ട്ടം ചെയ്തത്. പ്രതിയെ ഒരു ദിവസത്തേക്ക് കസ്റ്റഡിയില് വാങ്ങാനാണ് അന്വേഷണ സംഘത്തിന്റെ തീരുമാനം.കൊലപാതകത്തിനു പിന്നില് വേറെ ആരെങ്കിലും പ്രവര്ത്തിച്ചിട്ടുണ്ടോയെന്നും പ്രതിക്ക് ആരുടെയെങ്കിലും സഹായം ലഭിച്ചിട്ടുണ്ടോയെന്നുള്ള കാര്യവും പൊലീസ് അന്വേഷിക്കുന്നുണ്ട്.പാലാ സെന്റ് തോമസ് കോളേജ് ക്യാമ്ബസിനുള്ളില് വച്ച് നിഥിനയെ കഴുത്തറുത്ത് കൊന്ന കേസില് പ്രതിയും സഹപാഠിയുമായ അഭിഷേക് ബൈജുവിനെ തെളിവെടുപ്പിനായി കോളേജ് ക്യാമ്ബസില് എത്തിച്ചു. തെളിവെടുപ്പിന് പൊലീസുമായി സഹകരിച്ച പ്രതി സംഭവദിവസം നിഥിനയുമായി സംസാരിച്ച സ്ഥലം പൊലീസിന് കാണിച്ചു കൊടുത്തു. പിന്നീട് കൃത്യം നടത്തിയ സ്ഥലവും ചെയ്ത രീതിയും അഭിഷേക് കാണിച്ചു കൊടുത്തു. ഒരു കൂസലുമില്ലാതെയാണ് അഭിഷേക് പൊലീസിനോട് സംഭവങ്ങള് വിശദീകരിച്ചത്. വന് പൊലീസ് സന്നാഹത്തോടെയാണ് പ്രതിയെ കോളേജ് ക്യാമ്ബസില് എത്തിച്ചത്.സംഭവത്തിനു മുമ്ബ് പ്രതി കൊലപാതകത്തിന് ഉപയോഗിച്ച പേപ്പര് കട്ടറിലെ പഴയ ബ്ലേഡ് മാറ്റി പുതിയത് ഇട്ടിരുന്നു. കൂത്താട്ടുകുളത്തെ ഒരു കടയില് നിന്നുമാണ് അഭിഷേക് പുതിയ ബ്ലേഡ് വാങ്ങിച്ചത്. ഈ കടയില് അടക്കം പ്രതിയെ കൊണ്ടുപോയി തെളിവെടുപ്പ് നടത്തും. പ്രതിയെ ഒരു ദിവസത്തേക്ക് കൂടി കസ്റ്റഡിയില് വാങ്ങാനാണ് പൊലീസിന്റെ തീരുമാനം. അതേസമയം പഠന പാഠ്യേതര പ്രവര്ത്തനങ്ങള്ക്കപ്പുറം നാടിന്്റെ അഭിമാനമായിരുന്നു ഈ പെണ്കുട്ടി. പൊതുപ്രവര്ത്തന രംഗത്തും രാഷ്ട്രീയ പ്രവര്ത്തനങ്ങളിലും സജീവമായിരുന്നു. അതിനാല്, തന്നെ നാട്ടുകാര്ക്കും നല്ല അഭിപ്രായം മാത്രമാണ് ഈ കുടുംബത്തെ കുറിച്ച് പറയാനുള്ളത്. രോഗി ആയിരുന്നിട്ടു പോലും അമ്മ ബിന്ദുവിന് മകള് പഠിച്ചുവളര്ന്ന് നല്ലൊരു ജോലി നേടി ഉന്നത സ്ഥാനങ്ങളിലെത്തണമെന്ന ആഗ്രഹമായിരുന്നു ഉണ്ടായിരുന്നത്. അതിനായി അത്രത്തോളം കഷ്ടപ്പെട്ടിരുന്നു അമ്മ.അമ്മയുടെ ചികിത്സയ്ക്കും മറ്റുമായി പാര്ടൈം ജോലി ചെയ്യാനും നിഥിന തയ്യാറായിരുന്നു. അങ്ങനെ, ഇല്ലായ്മകള്ക്കപ്പുറത്തുനിന്ന് ജീവിതത്തിന്്റെ രണ്ടറ്റം കൂട്ടി മുട്ടിക്കാന് ഈ കുടുംബം നടത്തിയ പരിശ്രമങ്ങളാണ് ഒറ്റനിമിഷം കൊണ്ട് പേപ്പര് കട്ടര് ഉപയോഗിച്ച് കഴുത്തറുത്ത് കൊന്നതിലൂടെ അസ്തമിച്ചത്.തുറവേലിക്കുന്നിലെ ബന്ധുവീട്ടിലാണ് നിതിനയുടെ മൃതദേഹം സംസ്കരിച്ചത്. നിതിനയും അമ്മയും താമസിച്ചിരുന്ന വീട്ടില് സൗകര്യമില്ലാത്തതിനാലാണ് സംസ്കാരം തുറവേലിക്കുന്നിലെ ബന്ധുവീട്ടില് നടത്തിയത്.തലയോലപ്പറമ്ബിലെ വീട്ടില് ഒരു മണിക്കൂറോളം പൊതുദര്ശനത്തിനുവച്ച ശേഷമാണ് മൃതദേഹം ബന്ധുവീട്ടിലെത്തിച്ചത്. നിതിനയുടെ അപ്രതീക്ഷിത മരണത്തിലുള്ള ഞെട്ടലില് നിന്ന് അമ്മയും, നാട്ടുകാരും സുഹൃത്തുക്കളും ഇപ്പോഴും മോചിതരായിട്ടില്ല.കോവിഡ് ഭീതി പോലും വകവയ്ക്കാതെ വന് ജനാവലിയാണ് നിതിനയെ അവസാനമായി ഒരു നോക്കു കാണുന്നതിനു വേണ്ടി തലയോലപ്പറമ്ബിലെ വീട്ടില് തടിച്ചുകൂടിയത്. നാട്ടുകാരില് പലര്ക്കും കണ്ണീരടക്കാന് കഴിയുന്നുണ്ടായിരുന്നില്ല. നിലവിളികളോടെയാണ് അവര് തങ്ങളുടെ പ്രിയങ്കരിയായ നിതിനയെ യാത്രയാക്കിയത്. സംസ്ഥാന സര്ക്കാരിനുവേണ്ടി മന്ത്രി വിഎന് വാസവനും സി.കെ ആശ എംഎല്എയും നിഥിനയുടെ വീട് സന്ദര്ശിച്ചു.